Сара Јовановић (Рим, 29. октобар 1993), позната и под псеудонимом Сара Јо, српска је поп певачица. На сцени се појавила 2012. године као учесница музичког шоуа Први глас Србије, где је освојила треће место. Наредне године је као чланица групе Моје 3 са песмом "Љубав је свуда" представљала Србију на 58. избору за Песму Евровизије у Малмеу, али није успела да се пласира у финале. Сара важи за звезду у успону која се за само две године нашла на десетини насловница.